L 303/12
DA
Den Europæiske Unions Tidende
23.11.2022
KOMMISSIONENS DELEGEREDE FORORDNING (EU) 2022/2290 af 19. august 2022 om ændring af delegeret forordning (EU) 2020/2015 for så vidt angår undtagelser for landingsforpligtelsen i visse typer fiskeri i de vestlige farvande for 2023
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) 2019/472 af 19. marts 2019 om en flerårig plan for bestande, der befiskes i de vestlige farvande og tilstødende farvande, og for fiskeriet efter disse bestande, om ændring af forordning (EU) 2016/1139 og (EU) 2018/973 og om ophævelse af Rådets forordning (EF) nr.
811/2004, (EF) nr.
2166/2005, (EF) nr.
388/2006, (EF) nr.
509/2007 og (EF) nr.
1300/2008 (1), særlig artikel 13, og ud fra følgende betragtninger: (1)
Ved Kommissionens delegerede forordning (EU) 2020/2015 (2) fastsættes nærmere bestemmelser for gennemførelsen af landingsforpligtelsen i fiskeriet efter visse arter i de vestlige farvande i perioden 2021-2023.
(2)
I henhold til delegeret forordning (EU) 2020/2015 finder visse undtagelser fra landingsforpligtelsen midlertidigt anvendelse indtil den 31. december 2022.
I disse tilfælde skulle de medlemsstater, der har en direkte forvaltningsmæssig interesse, hurtigst muligt og senest den 1. maj 2022 fremsende yderligere videnskabelige oplysninger til støtte for undtagelsen.
Den Videnskabelige, Tekniske og Økonomiske Komité for Fiskeri (»STECF«) skulle vurdere den forelagte videnskabelige dokumentation senest den 31. juli 2022.
(3)
Medlemsstaterne med kyst til de nordvestlige farvande (Belgien, Irland, Spanien, Frankrig og Nederlandene) forelagde Kommissionen en fælles henstilling den 3. maj 2022.
En revideret udgave af den fælles henstilling blev forelagt den 25. juli 2022.
(4)
I den fælles henstilling blev der anmodet om en ny undtagelse begrundet i høje overlevelsesrater for tunge under bevarelsesmæssig mindstereferencestørrelse, der fanges i ICES-afsnit 7e af fartøjer med en længde på under 12 m og med skovlbundtrawl (»OTB«) inden for seks sømil fra kysten, men uden for udpegede yngleområder, med en maskestørrelse på mere end 80 mm.
(5)
STECF noterede sig den betydelige mængde oplysninger og præciseringer, der blev modtaget til støtte for denne undtagelse, og anerkendte de lave mængder udsmid i fiskeriet.
(6)
Af de grunde, som STECF har anført, og som Kommissionen er enig i, bør undtagelsen derfor indrømmes indtil den 31. december 2023.
(7)
I den fælles henstilling blev der anmodet om en ny de minimis-undtagelse for almindelig tunge (Solea solea), op til højst 3 % af de samlede årlige fangster af denne art taget af fartøjer, der fisker efter almindelig tunge i ICES-afsnit 7j og 7k med bomtrawl (TBB), der har en maskestørrelse på 80-119 mm og er udstyret med flamsk panel.
(8)
STECF noterede sig de forbedringer, der er opnået ved at indføre mere selektive redskaber og reducere uønskede fangster af undermålsfisk.
Den nuværende mængde udsmid er minimal.
STECF bemærkede endvidere, at der er planer om at forbedre kendskabet til bestanden gennem genetiske undersøgelser, der kan føre til en bedre forståelse af bestandsgrænser og bestandenes størrelse.
STECF fandt, at dette bidrager til at definere fiskeriets indvirkning og derfor målrette virkningen af forvaltningsforanstaltninger, såsom de ønskede undtagelser, på landingsforpligtelsen.
(1) EUT L 83 af 25.3.2019, s. 1.
(2) Kommissionens delegerede forordning (EU) 2020/2015 af 21. august 2020 om de nærmere bestemmelser for gennemførelsen af landingsforpligtelsen i fiskeriet efter visse arter i de vestlige farvande i perioden 2021-2023 (EUT L 415 af 10.12.2020, s. 22).